
Canllaw 
Profiad Addysgu Proffesiynol
 TAR (PAP2) (Cynradd ac Uwchradd)
 & BA3 (PAP3)
2019-20








Arweiniad i Ddarpar Athrawon a’u Mentoriaid
Cyfrifoldeb Proffesiynol 
Pan fydd darpar athrawon ar leoliad ysgol, maent yn cynrychioli’r Brifysgol.   Yn hyn o beth, bydd ganddynt gyfrifoldeb proffesiynol tuag at eu hunain, y Brifysgol a’r ysgol i reoli eu dysgu eu hun yn ogystal â pherthnasoedd proffesiynol gydag oedolion a disgyblion.  
Y Tîm o gwmpas y darpar athro (rolau a chyfrifoldebau)
Mae’r tîm yn cynnwys:-Tud.16 Llawlyfr PDPA


	Arweinydd  y Rhwydwaith
	Mae Arweinydd y Rhwydwaith yn uwch aelod o  staff yr Ysgol Arweiniol gydag amser penodol ar gyfer datblygu PDPA. Ef/ hi fydd yn cydlynu gweithgarwch, yn sicrhau bod y cyfathrebu yn parhau’n dda ac yn cyfrannu i’r prosesau sicrhau ansawdd.

	Uwch Fentor
	Uwch aelod o’r staff addysgu sy’n gyfrifol am gydlynu Profiad Addysgu Proffesiynol (PAP) i nifer o ddarpar athrawon (mewn rhwydwaith) ac sy’n cefnogi agweddau penodol o’r profiad, e.e. arsylwi gwersi ar y cyd, proses trefniadau wrth gefn.

	Mentor Dosbarth/Pwnc
	Y cyswllt cyntaf yn ystod PAP a’r person sy’n cynorthwyo’r darpar athro  wrth gasglu gwybodaeth ar gyfer SAC ac wrth ddod yn athro annibynnol.

	Tiwtor Prifysgol (Proffesiynol)
	Tiwtor prifysgol sy’n gysylltiedig â’r rhwydwaith. Ef/hi fydd yn cefnogi pob agwedd ar waith rhwydwaith, gan gynnwys asesu SAC, lleoliadau a mentora. Bydd Tiwtor Prifysgol (Proffesiynol) ac Arweinydd Rhwydweithiau yn cynnal ymweliadau sicrhau ansawdd o fewn rhwydweithiau yn ystod PAP. Yn ystod yr ymweliadau hyn, byddant yn cymryd rhan mewn deialog broffesiynol gyda darpar athrawon, mentoriaid dosbarth ac uwch fentoriaid mewn perthynas â materion bugeiliol, y cynnydd a wnaed a meysydd i’w datblygu.. Byddant hefyd yn gwirio ffeiliau a'r Dyddlyfr Dysgu i sicrhau cysondeb o fewn ac ar draws rhwydweithiau a rhaglenni.



     Dyddiadau Profiad Addysgol Proffesiynol TAR (Cynradd): 

	Cyfnod Dewisol: CS neu CA2

	Cyfnod Paratoi:
16.03.20 – 20.03.20
1 wythnos
	Addysgu:
23.03.20 – 03.04.20
2 wythnos
	Gwyliau  Pasg
06.04.20 – 17.04.20
2 wythnos
	Addysgu:
20.04.20 – 16.06.20
5 wythnos &
2 wythnos & 2 ddiw.



     Dyddiadau Profiad Addysgol Proffesiynol TAR (Uwchradd): 

	Cyfnod Paratoi:
16.03.20 – 20.03.20
1 wythnos
	Addysgu:
23.03.20 – 03.04.20
2 wythnos
	Gwyliau  Pasg
06.04.20 – 17.04.20
2 wythnos
	Addysgu:
20.04.20 – 16.06.20
5 wythnos &
2 wythnos & 2 ddiw.



     Dyddiadau Profiad Addysgol Proffesiynol BA3:
	Cyfnod Dewisol: CS neu CA2

	Cyfnod Paratoi:
23.03.20 – 27.03.20
1 wythnos
	Gwyliau  Pasg
30.03.20 – 17.04.20
3 wythnos
	Addysgu:
20.04.20 – 16.06.20
5 wythnos & 2 wythnos & 2 ddiw.



Cyfnod paratoi:
Yn ystod y cyfnod hwn, bydd angen i ddarpar athrawon ofyn i aelodau priodol o’r staff am y canlynol:
i. Gwybodaeth am drefn ddyddiol yr ysgol, ei hethos a’i staff, a’i threfniadaeth;  
ii. Gofynion o ran ymddygiad proffesiynol;
iii. Polisïau:  Mae angen iddynt ymgyfarwyddo â pholisïau pwysig yr ysgol, yn cynnwys y rhai sy’n ymwneud ag ymddygiad, marcio,  Iechyd a Diogelwch;
iv.  Polisi Diogelu: Mae’n hynod bwysig bod darpar athrawon yn gallu cyrchu Polisi Diogelu yr ysgol fel eu bod yn gwybod: (a) Sut i weithredu’n broffesiynol mewn perthynas â’r polisi; (b) Beth i’w wneud os datgelir achosion o gam-drin plant neu os byddant yn dyst i gamdriniaeth; (c) Pwy yw athro dynodedig amddiffyn plant yr ysgol a sut i’w hysbysu ynghylch unrhyw wybodaeth berthnasol.  Bydd hyn yn cydymffurfio â Pholisi Diogelu Yr Athrofa;
v. Caniatâd i Dynnu Lluniau / Ffilmio Plant:  Rhaid  gofyn caniatâd y Pennaeth/ Uwch Fentor cyn tynnu lluniau neu ffilmio plant gan gwblhau ffurflen y Brifysgol. Bydd angen llofnod y Pennaeth/Uwch Fentor ac yna uwch lwytho’r ffurflen ganiatâd yn Adran 2 ffeil PAP ar ‘OneDrive’;
vi. Dylent gwblhau amserlen wythnosol electronig ar gyfer wythnos gyntaf o addysgu gan ddilyn fformat y Brifysgol a’i llwytho yn Adran 1 ffeil PAP ar ‘OneDrive.’

Y Ffeil Addysgu Electronig (PAP)
Dylid cadw’r ffeil yn gyfredol ac fe ddylai darpar athro rannu’r ddolen gyswllt ar gyfer y ffeil electronig ar ‘OneDrive’ gyda’r Mentor Dosbarth/Pwnc, Uwch Fentor, Arweinydd y Rhwydwaith, Tiwtor Prifysgol (Proffesiynol), a Thiwtor Prifysgol Pwnc Uwchradd.  Dylai’r mentor wirio’r ffeil addysgu yn wythnosol gan ffocysu ar agweddau penodol (gweler y  golofn ar dud. 26,27 & 29 yn Llawlyfr PDPA).   
Er mwyn cadw ffocws ar ddatblygiad llythrennedd personol darpar athrawon, gofynnir i fentoriaid amlygu unrhyw wallau wrth ddefnyddio’r Gymraeg a  Saesneg yn y dosbarth yn ogystal ag yn y ffeil, a sicrhau bod y darpar athrawon yn ymwybodol o’r gwallau ac yn eu dileu i’r dyfodol. (Eto, gweler y golofn ‘Gwirio’r ffeil addysgu’ ar dud. 26,27 & 29 yn Llawlyfr PDPA). Dylid cyfeirio pryderon parhaus ynghylch llythrennedd a rhifedd at Arweinydd y Rhwydwaith a Swyddfa’r Bartneriaeth. (Rhif a chyfeiriad e-bost ar dudalen olaf y Canllaw.)
Disgwylir yr adrannau a ganlyn yn y ffeil addysgu:

ADRAN 1 : Gwybodaeth gyffredinol
· Safonau SAC 
· Cofnod presenoldeb dyddiol 
· Cofnod o wersi/sesiynau a gynlluniwyd/ addysgwyd 
· Amserlen Wythnosol: Amlinellir cyfrifoldeb addysgu’r darpar athro; dylai fod hyn wedi cael ei drafod gyda’r mentor dosbarth, a’i gytuno, erbyn y dydd Gwener cyn yr wythnos ganlynol, fan bellaf. Dylid dilyn fformat y Brifysgol.

ADRAN 2 : Cyd-destun yr ysgol
· Disgrifiad byr o’r ysgol a’i thalgylch
· Manylion y ffordd y caiff disgyblion eu grwpio/setio (fel y bo’n briodol)
· Polisïau’r ysgol sy’n gysylltiedig â strategaeth dysgu ac addysgu, disgyblaeth, bwlio, diogelu gan gynnwys manylion cyswllt y swyddog amddiffyn plant dynodedig (yn electronig). 
· Caniatâd i Dynnu Lluniau / Ffilmio Plant

ADRAN 3 : Cynllunio 
· Tymor canolig: Derbyn cynlluniau’r ysgol am y cyfnod addysgu a’u cynnwys yn y ffeil PAP. Yn absenoldeb cynlluniau'r ysgol, dylid defnyddio templed 'Gorolwg/ Cynllunio Tymor Canolig/ Rhaglen Astudio/ Cynllun Gwaith’ i gynllunio cyfresi o wersi. (Templed ar gael ar Moodle i’w gwblhau a’i lwytho ar ‘OneDrive’). 
· Cynlluniau, gwerthusiadau a dadansoddiadau adfyfyriol dyddiol: Dylid llunio cynlluniau ar gyfer pob sesiwn addysgu gan ddilyn fformat y Brifysgol; dylid gwerthuso’r profiad dysgu 
cyn gynted ag y bo modd ar ôl pob gwers/sesiwn gan ddefnyddio fformat y Brifysgol ac yna cwblhau dadansoddiad adfyfyriol gan nodi meysydd i’w datblygu (o safbwynt targedau personol ar gyfer cynnydd).  
· Cynllunio i Gyfoethogi’r Ddarpariaeth: Tra yn Y Cyfnod Sylfaen, dylai darpar athrawon ddefnyddio ffurflen y brifysgol i nodi gweithgareddau cyfoethogi a chynnwys amcanion dysgu pan yn briodol.

Gan fod y ffeil addysgu yn gyhoeddus, ni ddylai darpar athrawon gynnwys unrhyw beth y gellid ei ystyried yn dor-cyfrinachedd gwybodaeth a ddarparwyd nac a allai tramgwyddo pobl eraill.

Cynllunio Gwersi/Sesiynau yn ystod y Cyfnod Paratoi 
Dylai darpar athrawon baratoi  cynlluniau ar gyfer yr wythnos gyntaf yn ystod y cyfnod paratoi, gan ofyn i’w mentoriaid dosbarth/pwnc wirio eu bod yn addas.  Dylent barhau i gyflwyno’u cynlluniau i’w mentoriaid dosbarth/pwnc ymlaen llaw  (2 ddiwrnod gwaith yn ddelfrydol)  er mwyn gwirio’r cynnwys a’r iaith.  
Dylent ddangos eu bod yn ymgymryd â rôl yr athro, nid rôl gynorthwyol. 
Mae’n bwysig bod mentoriaid/ uwch fentoriaid ysgol yn rhoi gwybod i Arweinydd y Rhwydwaith a Thiwtor Prifysgol (Proffesiynol) am unrhyw bryderon cychwynnol ynghylch y ffeil PAP electronig a/neu waith paratoi cyffredinol at y profiad. 

Darpar Athrawon Cynradd: Dylent gael y cyfle i addysgu amrywiaeth o bynciau/Meysydd Dysgu a Phrofiad gan addysgu gwersi iaith pur a Mathemateg ynghyd â llythrennedd a rhifedd (ffocws trawsgwricwlaidd). 

Darpar Athrawon Uwchradd: Dylent addysgu o leiaf 50% o’r amserlen yn eu pwnc arbenigedd. Fe ‘u hanogir i fanteisio ar gyfleoedd i addysgu gwersi mewn pynciau eraill o fewn ac ar draws y Meysydd Dysgu a Phrofiad, gan neilltuo sylw clir i gynllunio a datblygu’r cyfrifoldebau trawsgwricwlaidd.

Llwyth Addysgu: 
Dylid rhoi cyfrifoldebau dosbarth cyfan i ddarpar athrawon o’r cychwyn cyntaf e.e. cymryd cyfrifoldeb am reoli arferion dosbarth cyfan – croesawu a rhyddhau disgyblion o’r dosbarth, trefnu & chlirio adnoddau, cymryd y gofrestr.  
Dylai darpar athrawon gael profiad o rôl estynedig yr athro lle bynnag y bo modd, e.e. dyletswydd iard, mynychu/arwain gwasanaeth, cefnogi ymweliadau neu glybiau ar ôl ysgol.
Gweithredir trefn cyflwyniad graddedig i addysgu e.e.  Tud.31 & 32 Llawlyfr PDPA


	
	Yn arwain at Wythnos 4
	O Wythnos 4 ymlaen

	TAR Cynradd

(Tud. 31 Llawlyfr PDPA)
	Adeiladu at 75% o’r amserlen: Cynllunio’r addysgu ar gyfer y dosbarth cyfan
*Gydag ystyriaeth i drefn y ddarpariaeth o ran y Cyfnod Allweddol a dealltwriaeth y darpar athro ohoni. Yr isafswm ar gychwyn PAP2 fyddai 50%.
	75%: Cynllunio’r addysgu ar gyfer y dosbarth cyfan


	
	Disgwylir iddynt fod yn gyfrifol am sesiynau llawn (boreau neu brynhawniau) ynghyd â pharatoi at ddiwrnodau llawn o addysgu wrth iddynt fagu profiad. 

	TAR Uwchradd
(Tud. 31 Llawlyfr PDPA)
	Adeiladu at 75% o’r amserlen Cynllunio’r addysgu ar gyfer y dosbarth cyfan
*Gydag ystyriaeth i drefn y ddarpariaeth o ran y Cyfnod Allweddol a dealltwriaeth y darpar athro ohoni. Yr isafswm ar gychwyn PAP2 fyddai 50%.
	75% :Cynllunio’r addysgu ar gyfer y dosbarth cyfan

	
	Os yw'n briodol, dylai canran yr addysgu fod yn seiliedig ar yr amserlen gyflawn ar gyfer y pwnc. Gweler hefyd y canllaw isod ar gyfer cydaddysgu. 

	BA3
(Tud. 32 Llawlyfr PDPA)
	Adeiladu at 75% o’r amserlen: Cynllunio’r addysgu ar gyfer y dosbarth cyfan
*Gydag ystyriaeth i drefn y ddarpariaeth o ran y Cyfnod Allweddol a dealltwriaeth y darpar athro ohoni. Yr isafswm ar gychwyn PAP3 fyddai 50%.
	75%: Cynllunio’r addysgu ar gyfer y dosbarth cyfan


	
	Disgwylir iddynt fod yn gyfrifol am sesiynau llawn (boreau neu brynhawniau) ynghyd â pharatoi at ddiwrnodau llawn o addysgu wrth iddynt fagu profiad. 



Yn ystod yr wythnosau cychwynnol, i fagu annibyniaeth, hyrwyddir dulliau pedagogaidd o hyfforddi a chydaddysgu e.e.
· Un yn addysgu, un yn arsylwi;
· Addysgu tîm;
· Addysgu cyfochrog.
Gellir cael rhagor o wybodaeth am y technegau hyn yn adran ‘Adnoddau’ ar wefan PDPA. 

Disgwylir i’r darpar athrawon hynny sy’n gwneud cynnydd da fynd y tu hwnt i’r gofynion sylfaenol, ac fe’u hanogir i wneud hynny. 







Gweithgarwch ar gyfer amser pan na fyddant yn addysgu:Tud.3o Llawlyfr PDPA

Ar sail gwaith cyd-greu, mae PDPA wedi datblygu rhaglen o ddatblygiad sydd wedi ei sgaffaldio ar gyfer yr amser pan na fydd y darpar athrawon yn addysgu er mwyn eu cyfeirio at ddull graddedig o addysgu.
 Mae’r rhaglen pan na fyddant yn addysgu yn cynnwys:
· Arsylwi’r addysgu mewn gwahanol leoliadau, grwpiau oedran, pynciau a Meysydd Dysgu a Phrofiad;
· Cyfleoedd i gysgodi athrawon sydd â chyfrifoldebau penodol, h.y. Cydlynydd ADY, cyfrifoldebau trawsgwricwlaidd, arweinwyr bugeiliol a phwnc;
· Cyfleoedd i ymwneud â rhieni, llywodraethwyr a chydweithwyr o asiantaethau eraill;
· Mynediad i gynlluniau datblygiad ysgol a pholisïau sy’n briodol i ddarpar athrawon  (h.y. diogelu ac amddiffyn plant, dysgu ac addysgu, marcio ac adborth ac ymddygiad);
· Cyfleoedd i gyflawni gwaith ymchwil, darllen ehangach, cynllunio a pharatoi;
· UN SESIWN CPA yr wythnos (fel rhan o’r amser di-gyswllt): Mater i’r ysgol, yn ôl ei disgresiwn ei hun, fydd penderfynu a fydd hyn yn cyfateb â CPA y mentor dosbarth. Bydd disgwyl i ddarpar athrawon aros ar safle’r ysgol yn ystod y cyfnod hwn (hyd yn oed os bydd yr ysgol yn gweithredu system arall i’w haelodau staff ei hun). 

Bydd cyfle hefyd i’r darpar athrawon dderbyn hyfforddiant [gweler rhaglen seminarau isod], pan na fyddant yn addysgu. 

Rhaglen Seminarau Astudiaethau Proffesiynol: 

Yn ystod y profiad, gofynnir i ysgolion ddarparu seminarau i gefnogi datblygiad proffesiynol y myfyrwyr. Mae'r rhain yn bynciau y mae ysgolion yn draddodiadol wedi'u cynnig i ddarpar athrawon ac sy'n parhau i fod yn rhan bwysig o ran eu profiad. Noder y mae'n ofynnol iddynt fod yn wahanol i'r rhai sy’n gynwysedig yng ngweithgarwch ‘Pontio’. Er nad oes disgwyl y bydd seminarau yn cael eu harwain fesul rhwydwaith, mae'n gwbl briodol bod y rhain yn parhau i gael eu cynnig mewn ysgolion partner fel rhan o weithgaredd lleoliad

Amlinellir enghraifft o raglen isod:

1. Sefydlu yn yr ysgol (yn cynnwys defnyddio cyfryngau cymdeithasol – gweler tud. 21 o Lawlyfr PDPA). 
2. Cynllunio:
· Sut mae’r ysgol yn cynllunio’r cwricwlwm?
· Sut mae athrawon yn cynllunio cyfres o wersi?
· Cynllunio ar gyfer oedolion ychwanegol

3. Rheoli Ymddygiad:
· Polisïau a dulliau (e.e. cyfiawnder adferol)

4. Asesu
· Cyflwyniad i weithdrefnau tracio a monitro ar lefel dosbarth
· Defnydd o Asesu ar gyfer Dysgu trwy gydol yr ysgol
· Marcio ac adborth i ddysgwyr

5. Dulliau o gefnogi sgiliau llythrennedd a rhifedd dysgwyr.
           Y dogfennau sy’n gysylltiedig â SAC

	Dogfen
	Natur y ddogfen
	Amserlen / Monitro

	Dyddlyfr Dysgu 


	Llyfr nodiadau ffurfiannol (A5) a gedwir gan y darpar athro ac a rennir â’r Mentor Dosbarth/Pwnc/ Uwch Fentor/ Arweinydd y Rhwydwaith/ Tiwtoriaid Prifysgol.  Mentoriaid i rannu adborth yn ddyddiol gyda darpar athrawon [ar lafar a/ neu’n ysgrifenedig yn y dyddlyfr]. Darpar athro i gofnodi sylwadau dyddiol yn y llyfryn e.e. materion i’w gweithredu, cwestiynau ayb.  
SYLWER: Dylai’r nodiadau yn y dyddlyfr fod yn ddienw ac wedi eu hysgrifennu mewn modd proffesiynol.
	Dyddiol.

Dylai’r dyddlyfr fod ar gael er sylw’r mentor dosbarth/pwnc  yn ddyddiol.

	Cyfair Llawlyfr PDPA:
Tud. 21, 24,  26, 27, 29
	
	

	Adfyfyrio Wythnosol

	I’w gwblhau gan y darpar athro gyda’r Mentor Dosbarth/Pwnc. Bydd darpar athro a Mentor Dosbarth/Pwnc yn cyfarfod i drafod cynnydd a phennu targedau mesuradwy. Cofnodir yr Adfyfyrio Wythnosol yn llyfrgwaith  PDPA  ar wefan CGA ac mae gofyn i ddarpar athrawon anfon dolen a ddiweddarwyd at eu  Mentor Dosbarth/Pwnc /Uwch Fentor, Tiwtor Prifysgol (Proffesiynol) ac Arweinydd y Rhwydwaith.
	Wythnosol.
Ar gyfer darpar athrawon  BA3 & TAR dylent adfyfyrio ar dargedau o’r PAP blaenorol ar ddiwedd yr wythnos baratoi.  Nid oes angen cwblhau adfyfyriad wythnosol yn ystod yr wythnos olaf. 

	Cyfair Llawlyfr PDPA:
Tud. 21, 24,  26, 27, 29
	
	



	Adolygiad canol lleoliad

	Caiff hwn ei gwblhau gan y Mentor Dosbarth/Pwnc /Uwch Fentor, a’i rannu gyda’r darpar athro a’i uwch lwytho ar wefan PDPA (CAADOC gynt).
	TAR: Wythnos yn gorffen  01.05.20
(4 wythnos o dystiolaeth)

BA3: Wythnos yn gorffen  08.05.20 
(3 wythnos o dystiolaeth)



	Cyfair Llawlyfr PDPA:
Tud. 21, 24,  26, 27, 29
	
	



	Cydymweliad a Aseswyd (CAA)
	I’w gwblhau gan  Mentor Dosbarth/Pwnc/ Uwch Fentor & Tiwtor Prifysgol (Proffesiynol neu Gwricwlwm). 

Gall Arweinydd y Rhwydwaith gymryd rhan at ddibenion sicrhau ansawdd. 
	Adolygiad Terfynol SAC
TAR: 01.06.20 – 16.06.20
BA3: 01.06.20 – 16.06.20

Noder yr angen am hyblygrwydd o ran dyddiadau mewn achos o niferoedd uchel o ddarpar fyfyrwyr.


	Cyfair Llawlyfr PDPA:
Tud. 24
	
	

	CAA i gynnwys:
1. Ffurflen Cyd-arsylwi
	Cyd-arsylwyr i gynnwys o leiaf dau o’r canlynol: Mentor Dosbarth/Pwnc, Tiwtor Prifysgol (Proffesiynol/ Cwricwlwm). 
Gall Arweinydd y Rhwydwaith gymryd rhan at ddibenion sicrhau ansawdd.
Mae hyn yn rhan o'r dystiolaeth sy'n llywio'r isod.
	Adolygiad Terfynol SAC
TAR: 01.06.20 – 16.06.20
BA3: 01.06.20 – 16.06.20



	Cyfair Llawlyfr PDPA:
Tud. 21, 24, 26, 27, 29
	
	

	2.Cyfarfod Adolygiad o’r Dystiolaeth 
	Bydd y darpar-athrawon yn cyflwyno ei PDP ac yn cymryd rhan mewn deialog adfyfyriol gyda chynrychiolydd yr ysgol a chynrychiolydd y brifysgol 
(* gweler uchod am bersonél a awgrymir)


	 Adolygiad Terfynol SAC
TAR: 01.06.20 – 16.06.20
BA3: 01.06.20 – 16.06.20


	Cyfair Llawlyfr PDPA:
Tud. 21, 24, 26, 27, 29
	
	

	3. Cymeradwyo PDP a chwblhau Ffurflen Dystiolaeth SAC
	Os cytunir bod y darpar-athro yn dangos digon o dystiolaeth i gadarnhau ei statws SAC, bydd y PDP yn cael ei lofnodi gan gynrychiolydd yr ysgol a'r brifysgol.
Bydd y Mentor Dosbarth / Pwnc / Uwch Fentor a Thiwtor y Brifysgol yn cyfrannu at lenwi'r Ffurflen Dystiolaeth SAC, a fydd yn cael ei uwch lwytho ar wefan PDPA (gwefan CAADOC gynt).
* Defnyddir y Ffurflen Dystiolaeth SAC i ysgrifennu geirda terfynol y brifysgol ar gyfer y darpar athro. 
	Adolygiad Terfynol SAC
TAR: 01.06.20 – 16.06.20
BA3: 01.06.20 – 16.06.20



            	
           Y Broses Trefniadau wrth Gefn ac Achosion Pryder
Dylid dilyn hwn ar gyfer unrhyw ddarpar athro nad yw ar drywydd bodloni’r safonau SAC. (Gweler tud.16 – 35 o’r ‘Pecyn Gwybodaeth PDPA – Paratoi ar gyfer y model AGA newydd’ [Dyddiedig Mehefin 2019])
Amserlin: Mae’r amserlin canlynol yn dangos y weithdrefn arferol ar gyfer asesu SAC:
Tud.24 Llawlyfr PDPA

	TAR
	BA3

	PAP2  4 wythnos gyntaf  o addysgu (23.03.20 – 01.05.20

Dyddiol: Adborth anffurfiol wedi ei ddarparu gan staff addysgu sy’n rhan o’r lleoliad – yn y dyddlyfr dysgu.

Wythnosol: Adfyfyrio Wythnosol – mae’r darpar athro a’r Mentor Dosbarth/Pwnc yn cyfarfod i drafod cynnydd a phennu targedau mesuradwy.

Cedwir yr Adfyfyrio Wythnosol yn Llyfrgwaith PDPA ar wefan CGA  ac mae gofyn i ddarpar athrawon anfon dolen a ddiweddarwyd at eu Uwch Fentor,  Tiwtor Prifysgol (Proffesiynol & Phrifysgol) ac Arweinydd y Rhwydwaith.

Adolygiad Canol Lleoliad  (Erbyn 01.05.20): 
Adolygiad Canol Lleoliad wedi ei gwblhau gan y Mentor Dosbarth/Pwnc /Uwch Fentor a’i rannu gyda’r darpar athro a’i uwchlwytho ar y wefan.

	PAP3  3 wythnos gyntaf o addysgu  (20.04.20 –  8.05.20)

Dyddiol: Adborth anffurfiol wedi ei ddarparu gan staff addysgu sy’n rhan o’r lleoliad – yn y dyddlyfr dysgu.

Wythnosol: Adfyfyrio Wythnosol – mae’r darpar athro a’r Mentor Dosbarth  yn cyfarfod i drafod cynnydd a phennu targedau mesuradwy. 

Cedwir yr Adfyfyrio Wythnosol yn Llyfrgwaith PDPA ar wefan CGA  ac mae gofyn i ddarpar athrawon anfon dolen a ddiweddarwyd at eu Uwch Fentor,  Tiwtor Prifysgol (Proffesiynol & Phrifysgol) ac Arweinydd y Rhwydwaith.

Adolygiad Canol Lleoliad  (Erbyn 08.05.20): 
Adolygiad Canol Lleoliad wedi ei gwblhau gan y Mentor Dosbarth/Pwnc /Uwch Fentor a’i rannu gyda’r darpar athro a’i uwchlwytho ar y wefan.


	PAP 2 Gweddill y profiad  (04.05.20 – 16.06.20)
Hanner tymor: 25 – 29.5.20

Dyddiol: Adborth anffurfiol wedi ei ddarparu gan staff addysgu sy’n rhan o’r lleoliad – yn y dyddlyfr dysgu.

Wythnosol:  Adfyfyrio Wythnosol – mae’r darpar athro a’r Mentor Dosbarth/Pwnc yn cyfarfod i drafod cynnydd a phennu targedau mesuradwy.

Cedwir yr Adfyfyrio Wythnosol yn Llyfrgwaith PDPA ar wefan CGA  ac mae gofyn i ddarpar athrawon anfon dolen a ddiweddarwyd at eu Uwch Fentor,  Tiwtor Prifysgol (Proffesiynol & Phrifysgol) ac Arweinydd y Rhwydwaith.

Adolygiad Terfynol SAC (01.06.20 – 16.06.20):
i. Cydymweliad a aseswyd - yn cynnwys o leiaf dau o’r canlynol: Mentor Dosbarth/Pwnc/ Uwch Fentor, Tiwtor Prifysgol (Proffesiynol neu Gwricwlwm), i gynnwys:
ii. Cyd-arsylwad;
iii. Cyfarfod Adolygiad o’r Dystiolaeth: darpar-athro i gyflwyno PDP a chymryd rhan mewn deialog adfyfyriol gyda'r mentor a'r tiwtor;
iv. Cymeradwyo PDP, cwblhau Ffurflen Dystiolaeth SAC & uwch lwytho i wefan PDPA

Gall Arweinydd y Rhwydwaith gymryd rhan at ddibenion sicrhau ansawdd.

	PAP3  Gweddill y profiad  (11.05.20 - 16.06.20)
Hanner tymor: 25 – 29.5.20

Dyddiol: Adborth anffurfiol wedi ei ddarparu gan staff addysgu sy’n rhan o’r lleoliad – yn y dyddlyfr dysgu.

Wythnosol: Adfyfyrio Wythnosol – mae’r  darpar athro a’r Mentor Dosbarth yn cyfarfod i drafod cynnydd a phennu targedau mesuradwy.

Cedwir yr Adfyfyrio Wythnosol yn Llyfrgwaith PDPA ar wefan CGA  ac mae gofyn i ddarpar athrawon anfon dolen a ddiweddarwyd at eu Uwch Fentor,  Tiwtor Prifysgol (Proffesiynol & Phrifysgol) ac Arweinydd y Rhwydwaith.

Adolygiad Terfynol SAC (01.06.20 – 16.06.20):
i. Cydymweliad a aseswyd - yn cynnwys o leiaf dau o’r canlynol: Mentor Dosbarth/ Uwch Fentor, Tiwtor Prifysgol (Proffesiynol neu Gwricwlwm), i gynnwys:
ii. Cyd-arsylwad;
iii. Cyfarfod Adolygiad o’r Dystiolaeth: darpar-athro i gyflwyno PDP a chymryd rhan mewn deialog adfyfyriol gyda'r mentor a'r tiwtor;
iv. Cymeradwyo PDP, cwblhau Ffurflen Dystiolaeth SAC & uwch lwytho i wefan PDPA
Gall Arweinydd y Rhwydwaith gymryd rhan at ddibenion sicrhau ansawdd.

v. 



Arholwr Allanol (BA3 yn unig)
Bydd yr Arholwr Allanol yn ymweld â sampl fach o ddarpar athrawon ar gyfer y rhaglen tua diwedd y cyfnod lleoliad (wythnos yn cychwyn 18.5.20). Pwrpas yr ymweliad yw cadarnhau bod y ddarpariaeth ar gyfer addysg gychwynnol athrawon yn gyson â rhaglenni AGA eraill. Hysbysir ysgolion unigol a darpar athrawon am yr ymweliad os yw'n berthnasol.Tud.30 Llawlyfr PDPA

Presenoldeb: 
Mae’n orfodol bod darpar athrawon yn cwblhau 120 niwrnod o weithgarwch sy’n gysylltiedig ag ysgol. Mae hyn yn cynnwys:
· Profiad Addysgu Proffesiynol (PAP):
· Pontio;
· Elfennau dewisol;
· Lleoliad Amgen;
· Cyfnewid Cyfnod;
· Cynhadledd Anelu at Ragoriaeth.

Mae 125 o ddiwrnodau wedi eu cynnwys yn nyluniad y rhaglen, felly os bydd darpar athro yn colli mwy na 5 diwrnod – rhaid gwneud iawn am yr amser ar ddiwedd eu rhaglen.  
	Nifer o ddiwrnodau’n absennol
	Cam Gweithredu

	1-5
	Cofnodi absenoldebau – dim camau gweithredu a chwblhau’r rhaglen yn ôl yr arfer.

	6 -10
	Cofnodi absenoldeb a gwneud iawn am yr amser ar ddiwedd y rhaglen, fel arfer yn ysgol PAP2.

	Mwy na 10
	Cofnodi absenoldeb a dechrau Trefniadau wrth Gefn/Proses Achos Pryder



Sylwer bod nifer y diwrnodau absennol yn cynnwys diwrnodau a gollwyd ar gyfer cyfweliadau. Er bod yn rhaid i ddarpar athrawon fynychu cyfweliadau, mae'n bwysig nad yw gweithgaredd o'r fath yn effeithio ar gyfanswm y diwrnodau yn yr ysgol.

Cofnod Presenoldeb Dyddiol
Rhaid i ddarpar athrawon lenwi ‘Cofnod Presenoldeb’. Bydd yr Uwch Fentor/Mentor yn ei arwyddo’n electronig yn wythnosol.

Y drefn mewn achos o absenoldeb: 
I. Os fydd darpar athrawon yn sâl rhaid iddynt ffonio’r ysgol ben bore ac e-bostio Swyddfa’r Bartneriaeth (partnership@uwtsd.ac.uk) ar ddiwrnod cyntaf yr absenoldeb fel bod pawb yn ymwybodol o’r sefyllfa.  Bydd Uwch Swyddog Gweinyddol y Bartneriaeth yn rhoi gwybod i’r Tiwtor Prifysgol (Proffesiynol) a’r Tiwtor Prifysgol Pwnc Uwchradd.  Os nad ydynt yn gallu ffonio, dylent ofyn i ffrind, partner, neu berthynas wneud ar eu rhan.   

II. Ar gyfer cyfnodau absenoldeb o ddau neu dri diwrnod, bydd angen i ddarpar athrawon arwyddo ‘Ffurflen Hunan-Ardystiad’, a’i hanfon ymlaen at Swyddfa’r Bartneriaeth.  

III. Bydd angen tystysgrif feddygol am gyfnodau hwy na 5 diwrnod.  

IV. Os fyddant am wneud cais am ddiwrnod o absenoldeb, megis i gynrychioli’r Brifysgol neu fynychu angladd , rhaid cwblhau ffurflen ‘Cais am Ganiatâd i fod yn Absennol’, a chael sêl bendith y Pennaeth a Chyfarwyddwr Cynorthwyol AGA (Gweithrediadau Partneriaeth Ysgol/GA) drwy e-bostio c.bleasdale@uwtsd.ac.uk

Methu â rhoi gwybod am absenoldeb:  Os darganfyddir na fydd darpar athrawon wedi hysbysu’r ysgol a’r Brifysgol ynglŷn ag absenoldeb, caiff hyn ei gofnodi fel ‘ymddygiad amhroffesiynol’, a byddant yn derbyn llythyr i’r perwyl hwn. Darperir copi o’r llythyr i bob arholwr.  

Llesiant darpar athrawon: Tud.18 Llawlyfr PDPA

Os nodir pryderon am lesiant darpar athrawon, rhaid rhoi gwybod i’r Brifysgol ar unwaith dros y ffôn neu drwy’r e-bost i Swyddfa’r Bartneriaeth (01267 676914). Rhai amlygiadau posibl o broblemau llesiant, er enghraifft, fyddai:
· Hwyliau isel neu dristwch parhaus;
· Colli diddordeb neu archwaeth;
· Blinder neu egni isel;
· Canolbwyntio’n wael;
· Hunanhyder isel neu sylwadau hunan bychanus;
· Cynhyrfu neu arafu symudiadau.
Nid rhestr gyflawn yw hon a dylid gweithredu ar unrhyw newid mewn ymddygiad sy’n achosi pryder. Os yw’r pryderon yn rhai sylweddol, dylid cysylltu hefyd â’r Brifysgol a wnaiff gysylltu â Gwasanaethau Myfyrwyr Y Drindod Dewi Sant am gyngor pellach.
Gwybodaeth ddefnyddiol: 

	Rôl
	Enw
	Rhif/ Cyfeiriad e-bost

	Uwch Swyddog Gweinyddol y Bartneriaeth
	Christine Rees
	01267 676914
partneriaeth@pcydds.ac.uk

	Tiwtor Proffesiynol Rhwydwaith
Fitzalan & Olchfa
	Hilary Chivers
	hilary.chivers@uwtsd.ac.uk

	Tiwtor Proffesiynol Rhwydwaith
 Y Preseli, Coedcae, Lôn Las & Llanhari
	Linda Davies
	l.davies@uwtsd.ac.uk

	Tiwtor Proffesiynol Rhwydwaith
Cadle, Y Bont-faen, Pontarddulais & Treorci
	Natalie Griffiths
	natalie.griffiths@uwtsd.ac.uk

	Tiwtor Proffesiynol Rhwydwaith
Cadoxton, Maes yr Haul, Pentrehafod & St. Thomas
	Ceri Lewis
	c.j.lewis@uwtsd.ac.uk

	Tiwtor Proffesiynol Rhwydwaith
Bishop of Llandaff CiW, Parkland, Pembroke Dock & Cwm Brombil
	Diane Thomas
	d.b.thomas@uwtsd.ac.uk

